Muumides on jõulude ootus olnud põnev, sest oleme
meisterdanud kaunistusi rühma ja koju, õppinud luuletust, kuulanud, vaadanud ja
rääkinud jõulujutte ning küpsetanud karaskit ning piparkooke.
Muumid käisid ka kogu lasteaiale jõule viimas. Iga laps sai öelda oma jõulusoovi, suuremad
kirjutasid ise üles ja väiksemad joonistasid oma soovi paberile. Koos käisime
postkontoris, et soovid jõuluvanale teele saata ning suur oli üllatus kui
jõuluvanalt saabus kiri kus oli kirjas, et ta on meie soovid kätte saanud ning
ka juba päkapikkudele edastanud.
Jõulupeol oli üllatus veelgi suurem, kui kirjas mainitud
soov ilusast pakist välja vupsas.
Küll see jõuluootus on põnev ja maagiline aeg. Kauneid jõule
kõigile!
19. detsemberil viibis Minni rühm projekti raames Eesti Vabaõhumuuseumis eesmärgiks oli tutvustada lapsi
talurahva kommete- ja tavadega enne jõule ja jõulude ajal. Talvisest pööripäevast alates ootame
valguse võitu pimeduse üle. See on tähtpäev, mida peetakse laulude, mängude ja
lõbustuste saatel. Lapsed tutvusid jõulueelsete tegemistega, said teada, kes on
tahma Toomas ja mida see tähendab
pererahvale, kui ta selle oma ukse tagant leiab. Üheskoos mängiti
näitemängu ühest jõuluajal sündinud imest. Peale näitemängu mängisime veel
mitmeid erinevaid rõõmsaid pühademänge, mis olid omased selle aja lastele. Lasteaias
arutasime lastega nähtut ja kuuldut ning mängisime veelkord mängu “Liig või paar”.
Lasteaed Vikerkaar on liitunud
raamatukogu rändkoguteenusega "Mesilase Miti raamatutaru lasteaias".
Selle kohaselt toob/laenutab raamatukogu lasteaia lastele vastavalt soovitud
teemadele lasteraamatuid. See on hea võimalus õpetada lapsi raamatuid
lehitsema, uurima ja tekitada lastes huvi lastekirjanduse ja lugemise
vastu.
Naksitrallide rühma lapsed on
selle võimaluse üle väga rõõmsad.